alexandrainst/scandi-wiki huggingface dataset:
Arch Uno

Arch Uno er et norsk arkitektkontor. Selskapets fulle navn er Arch Uno Arkitektur og Prosjektadministrasjon, der arktitektoppdrag utføres av Arch Uno Kontoret For Arkitektur. Arkitekt Erik Løfsnes er en av personene bak etableringen av selskapet, som ble stiftet 10. februar 1984. Selskapet driver innen arkitektur, bygg- og prosjektadministrasjon og byggledelse i både inn- og utland. De står blant annet bak det monumentale skolebygget Kuben yrkesarena, eid av Oslo kommune, som åpnet i 2013. I 2014 mottok de, sammen med Arkitektpartner,  Oslo Bys arkitekturpris for dette anlegget.

Prosjekter
 Kuben yrkesarena
 Frydenberg skole
 Bøler senter, Utmarkveien 2
 Skanskabygget, Drammensveien 60 (rehabilitering)

Eksterne lenker 
 

 
Norske arkitektfirmaer
Selskaper etablert i 1984
Arkitektur i 1984
Oslo Bys arkitekturpris
Altea

Altea er en by og kommune i provinsen Alicante, Spania, nord for Benidorm på den delen av middelhavskysten kalt Costa Blanca.
I dag er økonomien i Altea basert på turisme, som begynte å vokse på 1950-tallet på grunn av godt vær, strender og labyrintiske gater med hvitkalkede hus-fronter som preger byen. Altea er beskyttet i nord for vind av Serra de Bernia, skaper en spesielt mild mikroklima. Langs sjøen Esplanade er beplantet med palmer.

Eksterne lenker 
 

Kommuner i provinsen Alicante
Byer i Alicante
Engstorkenebb

Engstorkenebb (Geranium pratense) er en vakker plante i storkenebbfamilien.

Utbredelse 

Engstorkenebb vokser oftest på eng og beitemark, men den kan også dukke opp på tangvoll, grusstrand, som ugras i veikanter og kulturmark. Man finner arten oftest på næringsrike steder på Østlandet. Men den er også relativt vanlig på Sørvest-landet, mens sjeldenere lenger nord på Vestlandet. Helt til Nordmøre da er den relativt vanlig igjen nord til Steinkjer. Mens det er få funn fra Steinkjer til Tromsø.. Det høyeste funnet i Norge er på 420 moh i Sel kommune.

Utseende og kjennetegn 

Den har et diploid kromosomtall på 28.

Blomster og frø 

Arten har vakre blå til blåfiolette blomster fra midt- til sensommer, med rødfiolette årer på seksten til tjuefire mm i lengde. Blomstene er blant de største av de som vokser vilt i Norge, og har en generell størrelse på tre til fire cm i brede. Blomstene er radiærsymmetriske til monosymmetrisk med normalt fem kronblader, og de har ti pollenbærere Begerbladene er breit avlange, mens kronbladene har en avrundet topp. Den nedre delen av kronbladene er hårete i kanten, mens bladflaten er det ikke. Griflene er sammenvokste til et nebb, noe som har gitt disse plantegruppene (arts-, slekts-, familie- og ordensnavnet) navnene. Blomsterstilken er bøyd nedover, når den står i knopp og tidlig frukt. Delfruktene er hårete.

Planta og bladene 

Planta blir normalt 30-70 cm høy, og de er flerårige. Stengelen er kantete, knebøyd gråhårete, kjertelhårete og oftest med rød farge. Bladene har et kantete omriss, og delte nesten helt inn til midten med syv til ni fliker.

Rotsystem 

Engstorknebb har en grov flerårig jordstengel.

Etymologi 

Navnet Geranium kommer fra det greske ordet geranion, som er bøyd i diminutiv fra geranos, og det betyr trane (fra griffelens form). Dette navnet ble brukt på storkenebbslekta av Dioskorides og Plinius i år 70. Mens pratensis kommer av det latinske ordet pratum, og det betyr eng.

Referanser

Litteratur 

 Lid, Johannes og Lid, Dagny Tande: Norsk flora. 7. utg. Redigert av Elven Reidar. Samlaget, 2005. ISBN 978-82-05-32563-0 (Side 518-519)
 Stenberg, Lennart og Mossberg, Bo: Gyldendals store nordiske flora. Gyldendal 2007. ISBN 82-521-6029-8 (Side 368)
 Høeg, Ove Arbo, Christphersen, Anne Sofie Wyller, Faarlund, Torbjørn, Lauritzen, Eva Mæhre, Løkken, Sverre, Røssberg, Bjørn Olav, Salvesen, Per H. og Sævre, Rune: Våre medisinske planter. ISBN 82-7010-156-7 (Side 206)
 Grey-Wilson, Christopher, Blamey, Marjorie: ''Teknologisk forlags store illustrerte flora for Norge og Nord-Europa" Oversatt og tilpasset til norsk av Faarlund, Torbjørn, Sundig, Per. Teknologisk forlag 1992. ISBN 82-512-0355-4 (Side 226-227)

Eksterne lenker 
 

 Artnavebasen kilden til offisielle norske navn.
 Artskart utbredelseskart over arter i Norge.
 Den virtuella floran

Storkenebbordenen
Blå blomster
Bukta (Gloppen)

Bukta er et område mot Gloppefjordens fjordbunn mot øst, sør for Sandane sentrum. Navnet kommer av fjordbukten. Ved fjorden ligger Gloppen camping. Fra campingplassen og nord mot elveosen til Gloppeelva, samt et stykke oppover elva er Bukta dyrefredningsområde, bestående av deltaet elven har laget gjennom årene.

Området består av dyrket mark tilhørende gårder med navn som Søreide, Mardal og Fitje. Fredly kirkegård ligger ved fylkesvei 615 som går gjennom området.

Kilder 
 Kommunens reguleringsplan for området, 2010

Bosetninger i Gloppen
Drum (Name-album)

Drum er et musikkalbum med Name, utgitt i 2009. På albumet balanserer han soul, rock, new wave, hiphop og 80-tallspop

Sporliste

 «Shock! Blow!»
 «Alphabet Love»
 «Hand Me Down»
 «Night»
 «Darling Nikki»
 «Get Along»
 «Latest Fad»
 «Spots»
 «City Lights»
 «You»

Debutalbum fra 2009
Norske hiphopalbum
Norske debutalbum
Nikolaikirken i Bergen

Nikolaikirken var en middelalderkirke i Bergen. Allerede i 1580 sto den som ruin og omkring 1860 avdekket utgraving deler av skipet. Stein fra kirken ble gjenbrukt og finnes trolig i kjellermurene i nabolaget, rester av grunnmuren ble avdekket ved utgraving i 1895. Kirken lå skråningen ovenfor det som i dag kalles Bryggen, øverst på den tids Breidalmenning, mellom dagens Nikolaikirkeallmenningen og Lindebergsmuget, like nedenfor Forstandersmuget. Bygget var orientert parallelt med Øvregaten med kortveggen mot Nikolaikirkeallmenningen. Det var en typisk romansk steinbygning. Kirken hadde et stort vesttårn der byklokken hang. I tårnet var det også brannvakt (etter byloven av 1276), kirken lå så høyt at man fra tårnet hadde utsikt over hele byen. Det forfalne bygget er synlig på Scholeusstikket fra 1580, der det ifølge Helle feilaktig er angitt som Halvardskirken. 

Kirken skal ha blitt grunnlagt av kong Øystein Magnusson som også skal ha grunnlagt Munkeliv kloster tvers over Vågen. Kirken nevnes første gang i Heimskringla (Snorres kongesagaer) omkring 1160. I Håkon Herdebreis saga (del 12) omtales «Nikolaskirken» i forbindelse med stridigheter mellom Erling Skakke og Gregorius. Kirken kan ha blitt reist i tiden 1120-1130. Bygget ble skadet brannen i 1198, 1248 og 1413.

Referanser

Eksterne lenker
 

Norske middelalderkirker i stein
Kulturminner i Bergen
Religiøse bygninger fra 1100-tallet
Tidligere kirker i Bergen
Erling Bratsberg

Erling Bratsberg (født 15. september 1969) er norsk lokalpolitiker (Sp) som var ordfører i Lavangen kommune fra 2011 til 2015. Før dette hadde han én periode bak seg i kommunestyret.

Bratsberg er lærer ved Lavangen skole.

Referanser 

Sp-ordførere i Troms
Ordførere i Lavangen
Fødsler i 1969
Rand skole

Rand skole (Rand skule) er en barneskole med trinnene 1. til 7. Den ligger på Rand i Hopland i Stryn. Skolen har 15 elever, og er todelt på 1. til 4. trinn og 5. til 7. trinn. Skolen deler lokaler med barnehage, og har det offisielle navnet Rand skule- og barnehage.

I skolegården er det plassert en byste av bygdehistorikeren Jakob Aaland som kom fra området.

Gamle Rand skole 

Gamle Rand skole (Gamle Rand skule) er en mindre tre bygning beliggende rundt 150 meter øst for den nye skolen. Skolebygget er etter nedleggelsen tatt i privat eie og nyttes som feiebolig.

Eksterne lenker 
 

Barneskoler i Vestland
Utdanning i Stryn kommune
Uchinoura Space Center

Uchinoura Space Center (内之浦宇宙空間観測所, Uchinoura Uchū Kūkan Kansokusho) er et anlegg for romutskytninger i nærheten av den japanske byen Kimotsuki, i distriktet Kimotsuki, i prefekturet Kagoshima. Anlegget ble etablert i februar 1962. Før etableringen av Japan Aerospace Exploration Agency i 2003, ble det kalt Kagoshima Space Center (鹿児島宇宙空間観測所). Alle japanske vitenskapelige satellitter ble skutt opp fra Uchinoura før M-V-rakettene gikk ut av bruk. Senteret har i tillegg antenner for kommunikasjon med interplanetariske romsonder.

Eksterne lenker 
 Uchinoura Space Center (JAXA )
 Kagoshima - Encyclopedia Astronautica
 Kagoshima Space Center 

Vitenskap og teknologi i Japan
Rakettskytefelt
Kagoshima prefektur
Etableringer i 1962
Artikler i astronomiprosjektet
Cloud Atlas

Cloud Atlas er en tysk-amerikansk science-fiction-film fra 2012 skrevet og regissert av søsknene Wachowski og Tom Tykwer. Filmen har Tom Hanks, Halle Berry, Jim Broadbent og Hugo Weaving i hovedrollene. Den bygger på boka Cloud Atlas (roman) skrevet av David Mitchell. Filmen skildrer seks forskjellige tidsperioder og har flere handlinger, og skuespillerne har flere roller.

Handling
Cloud Atlas forteller seks historier som spenner over flere århundre, og fletter dem sammen i et visuelt science-fiction-eventyr: fra en skjebnesvanger seilas sør i Stillehavet på 1800-tallet, via komponistintriger på 1930-tallet, en mordgåte i San Francisco på 1970-tallet og et komisk eldreopprør i dag, til framtidas Neo Seoul i Korea der menneskekloner er slaver, og tida etter den store katastrofen. Forestillinger om gjenfødelse nevnes flere ganger i filmen.

Det ambisøse filmprosjektet fikk blandede kritikker i Norge.

Skuespillere, roller og filmpartier

I tillegg opptrådte mindre kjente skuespillere i mer enn én rolle, deriblant Robert Fyfe, Martin Wuttke, Brody Nicholas Lee, Alistair Petrie og Sylvestra Le Touzel.

Norske anmeldelser
 Cinerama (6/6)
Filmdagbok (3/5)
Filmfront – av Jacob Andersen (6/6)
Filmfront – av Pål Frostad (5/6)
Filmfront – av Tore André Øyås (5/6)

Referanser

Eksterne lenker
 
 

Tyske dramafilmer
Dramafilmer fra USA
Science fiction-filmer fra USA
Science fiction-filmer
Filmer fra 2012
Tim Björkström

Tim Denny Björkström (født 8. januar 1991) er en svensk fotballspiller som spiller for IK Sirius FK.

Karriere 
Björkström startet karrieren i Hanvikens SK, og gikk til IF Brommapojkarna da han var tolv år. I løpet av tenårene prøvespilte han for større klubber utenlands, men endte opp med å bli værende i Sverige. Björkström hadde spilte også en periode som utlånt spiller i Gröndals IK tidlig i perioden som seniorspiller for IF Brommapojkarna.

Björkström spilte første kamp i Allsvenskan 18. oktober 2009, da han spilte fra start da IF Brommapojkarna slo Örebro SK 3–0 på hjemmebane, og ble etterhvert fast spiller på førstelaget. Etter 2014-sesongen gikk Björkström til Djurgårdens IF.

Privat 
Ved siden av karrieren som fotballspiller, eier og driver Björkström et firma som renoverer biler. Björkström har et rituale hvor han før han skal spille kamp, lader opp med godteri, potetchips og brus.

Referanser

Eksterne lenker 
 
  «Tim Björkström», profil på SvFFs hjemmeside
  «Tim Björkström», profil på Djurgårdens IFs hjemmeside

Svenske fotballspillere
Fotballspillere for IF Brommapojkarna
Fotballspillere for Gröndals IK
Fotballspillere for Djurgårdens IF
Fotballspillere for Östersunds FK
Fotballspillere for IK Sirius FK
Johs. Overå

Johannes Simon Overå (født 17. juli 1899 i Hareid, død 31. januar 1989) var en sentral mann i norsk fiskerinæring og leder av Norges Råfisklag.

Overå var sønn av en fiskeskipper, og tok selv kystskippereksamen i 1917, styrmannseksamen i 1921 og skipsførereksamen i 1925. Fra 1921 til 1927 arbeidet han som styrmann, og fra 1928 til 1932 som skipsfører. Han var avdelingssjef i Fiskeridirektoratet fra 1932 til 1938 og ble administrerende direktør i Noregs Råfisklag i 1939.

Da Norge ble okkupert av Tyskland i 1940 ble vilkårene for norske fiskere dramatisk endret. Hitlers tredje rike trengte mat for å livnære både sivilbefolkning og soldater. Som leder for råfisklaget ble Overå sittende med en tysk motpart ved forhandlingsbordet. Okkupantene krevde sikre leveranser av fisk, men lovet til gjengjeld bedre inntekter og sikrere levebrød for fiskerne. I forhandligene truet de også med å sette inn tyske trålere langs norskekysten. Råfisklaget ga tyskerne fisken de ba om.

Etter krigen ble både råfisklaget og Overå satt under etterforskning for å ha ytt bistand til fienden. Overå ble til slutt idømt 2000 kroner i bot for å ha undertegnet et opprop mot russernes ubåtkrig utenfor Nord-Norge i 1943, men ble frikjent for anklagene i forbindelse med de enorme fiskeleveransene.

Etter krigen hadde Overå flere sentrale verv innen fiskerinæringen i Nord-Norge. Han hadde blant annet posisjoner innen A/S Tranproduksjon i Svolvær, A/S Fiskernes Bank i Trondheim og A/S D/S Thorland.

Referanser 

 

Norske forretningsfolk
Norske kapteiner
Personer fra Hareid kommune
Artikler i sjøfart-prosjektet
Where It All Begins

Where It All Begins er et musikkalbum med Erik Wøllo, utgitt i 1983. Det var musikerens debut. Albumet er innspilt i desember 1982 og februar 1983 i Ny York Studio i Oslo.

Wøllo spilte selv alle gitarer mens Øystein Sevåg er med på tangentinstrumenter, Inge Norum på perkusjon og Jan Erik Salater på bass. En nyutgivelse av Where It All Begins på CD i 1999 inneholder også en del av materialet fra hans neste utgivelse, Dreams Of Pyramids (1984).

Sporliste

 «Where It All Begins»
 «Tune of Midwinter»
 «Changing Delight»
 «The Peace»
 «Hydne»
 «The Inside»
 «Two Mirrors»
 «Double»

Referanser

Eksterne lenker 
 Where it All Begins (1999), Rockipedia

Debutalbum fra 1983
Erik Wøllo-album
Norske debutalbum
Cæcilia (frille)

Cæcilia (død etter 1439) var hoffdame hos dronning Filippa av England (Philippa, 1394–1430) samt elskerinnen til kong Erik av Pommern (1382–1459).

Etter dronning Philippas død i 1430, innledet hun et forhold til kong Erik. Forbindelsen omtales som allmen kjent hvilket kan ses av riksrådets klageskrift mot Erik. Ifølge en overlevering fra historikeren Arild Huitfeldt, ga Oluf Axelsen Thott henne en gang tre slag med sitt sverd og «befol hende at sige hendes Herre, at hun en Gang skulde skille ham ved Danmark». Kong Erik var tilsynelatende også innblandet i en konflikt med Thott.  

Cæcilia opptråtte lojalt overfor sin herre, og fulgte ham etter avsettelsen først til Visby på Gulland (Gotland) og siden til Pommern. I kartusianerklosteret Marienkron ved Rügenwald finnes opptegnelser om henne og kong Erik fra 1450-tallet. Hun omtales i begynnelsen ved sitt navn, siden som «uxor regis» og til sist med tittelen «domina Cecilia regina». Dette kunne tyde på at forbindelsen med Erik til sist var blitt legitim.

Referanser 

Kurtisaner
Personer fra middelalderen
Fødselsår ukjent
Dødsår ukjent
Edward Osmond

Edward Osmond (født 6. mai 1900 i Orford i Suffolk, død 1981) var en britisk illustratør og barnebokforfatter, best kjent for A Valley Grows Up som han mottok Carnegie Medal in Literature for i .

Osmond var prestesønn, og tok utdannelse som tegnelærer og i kunsthistorie. Han giftet seg med billedhuggeren Constance M. Biggs i 1927, og livnærte seg som frilans illustratør fra 1928. Han illustrerte barnebøker som Black Beauty og tegnet i ukeblader.

A Valley Grows Up skildrer framveksten av en fiktiv britisk by gjennom sju tusen år, fra 5.000 f.Kr. til år 1900. Med det samme gjennomgående billedutsnittet av en elvesving i en skogkledd dal, skildres endringene gjennom tidene på 10 bilder. 

Etter prisvinnerboken illustrerte han en serie bøker om Animals of the World, og andre dokumentarbøker for barn om flere ulike emner.

Referanser 

Engelske barnebokforfattere
Britiske illustratører
Carnegie Medal in Literature
Personer fra distriktet Suffolk Coastal
Diego Calvo

Diego Gerardo Calvo Fonseca (født 25. mars 1991) er en costaricansk fotballspiller som spiller midtbane for Alajuelense. Han ble en del av Vålerengas spillerstall i 2013, men returnerte til gamleklubben etter to skuffende år.

Referanser

Eksterne lenker 
 

Costaricanske fotballspillere
Spillere i Fotball-VM 2014
Fotballspillere for Vålerenga Fotball
Fødsler i 1991
Trio (Wiese/Wøllo/Waring-album)

Trio er et musikkalbum med Jan Wiese, Erik Wøllo og Rob Waring, utgitt i 1984. Albumet er produsert av Jan Erik Kongshaug.

Sporliste
 «Tallahassee Triple»
 «Siv»
 «B-Day»
 «New Land»
 «Légende»
 «Cataract»
 «Impulse-Stream»
 «Harlequin»
 «Quark Call»
 «Quark Waltz»

Musikkalbum fra 1984
Erik Wøllo-album
Jaroslav Kvapil (forfatter)

Jaroslav Kvapil (1868–1950) var en tsjekkoslovakisk dikter og dramatiker.

Fra 1900 var han direktør og dramaturg ved Nasjonalteateret i Praha der han satte opp verk av Anton Tsjekhov, Henrik Ibsen og Maksim Gorkij. Senere var han direktør ved «Teateret i vinbergene» (1921–1928).

Kvapil debuterte i 1889 med diktsamlingen Padající hvězdy («Fallende stjerner»), fulgt av Ružový ker («Rosenbusken», 1890), Tichá láska («Stille kjærlighet», 1891), Liber aureus (1894) og Oddanost («Hengivenhet», 1896).

Kvapil skrev seks sagalitterære skuespill i en nyromantisk symbolistisk stil, deriblant Princezna Pampeliška (1897), den lyriske trilogien Memento (1897) og Bludička («Alvelys», 1896) og to operalibretti. I dag blir han hovedsakelig husket for librettoen til  Antonín Dvořáks Rusalka. Også skuespillet Princezna Pampeliška («Løvetannprinsessen») gjorde suksess.

Kvapil var hovedforfatteren av de tsjekkiske forfatternes manifest (Manifest českých spisovatelů, 1917) om tsjekkisk selvstyre som over to hundre ledende tsjekkere signerte.

Referanser

Eksterne lenker 
 
 
 
 
 
 
 Bibliografi

Dramatikere
Librettister
Tsjekkoslovakiske forfattere
Frimurere
Personer fra Okres Klatovy
Rosshavet (rederi)

A/S Rosshavet var et norsk selskap som ble stiftet i Sandefjord i 1923 for å drive hvalfangst. Bak etableringen stod Magnus Konow og Johan Rasmussen.

Selskapet drev pionérvirksomhet innen pelagisk hvalfangst. I 1922 ble lasteskipet DS «Mahronda» (bygd 1905) kjøpt fra britiske eiere og ombygd til hvalkokeri ved Framnæs Mekaniske Værksted. Skipet fikk navnet «Sir James Clark Ross». Første kaptein og fangstbestyrer var Carl Anton Larsen. Første fangstsesong i Rosshavet i Antarktis var vinteren 1923/1924. Larsen døde ombord i 1924.

Selskapets andre kokeri, FLK «C. A. Larsen», ble ombygd ved Fredrikstad Mekaniske Verksted og satt i drift i 1926, oppkalt etter Larsen.

Selskapets tredje kokeri FLK «Sir James Clark Ross» (1930) ble bygd 1930 og var i drift til 1963.

Selskapet fikk bygd en del av sine hvalbåter ved Kaldnes Mekaniske Verksted i Tønsberg, blant annet DS «Star X» (1927), DS «Star XIX» (1930) og DS «Star XX» (1930) , mens DS «Star IV» (1948), DS «Star V» (1948) og DS «Star X» (1951) ble levert fra Fredrikstad Mekaniske Verksted. Hvalfangsten ble avviklet etter sesongen 1964–1965. Selskapets flåte hadde da fanget 42 161 hval og produsert over 500 millioner liter hvalolje.

Selskapet drev siden rederivirksomhet, og fikk levert tankskipet MT «Ross Hill» fra Fredrikstad Mek Verksted i 1954 og stykkgodsskipet MS «Ross Mount» fra Framnæs i 1962. På 1970- og 1980-tallet engasjerte rederiet seg i oljevirksomheten og bygde boreplattformer, blant annet «Ross Rig» (Framnæs 1975) og «Ross Isle» (Kaldnes 1983).

Selskapsnavnet Rosshavet AS og relaterte selskaper er i dag en del av Lorentzensfæren.

Referanser

Etableringer i 1923
Norske rederier
Hvalfangstselskaper
Sjøfart i Vestfold og Telemark
Artikler i Antarktis-prosjektet
Næringsliv i Sandefjord
Sandefjords historie
Artikler i sjøfart-prosjektet
Sensommerdager

Sensommerdager (originaltittel Labor Day) er en amerikansk dramafilm fra 2013. Filmen er skrevet og regissert av Jason Reitman basert på romanen med samme navn av Joyce Maynard. Den har Kate Winslet, Josh Brolin, Gattlin Griffith og Tobey Maguire i hovedrollene.

Handling 
Henry (Tobey Maguire) er en mann tidlig i trettiårene som tenker tilbake på Labor Day da han var tretten år gammel. 13-årige Henry (Gattlin Griffith) bor da med sin enslige mor Adele (Kate Winslet) i New Hampshire. Henrys mor har sykdommen agorafobi, og de er dermed ikke ute blant folk så mye. Henry tror at helgen kommer til å være den samme som hvilken som helst annen helg - se på TV, leke med kjælehamsteren sin og fantasere om jentene i klassen.

Men så overtaler han Adele til å dra ut for å kjøpe mat til Labor Day, og dagen deres blir komplett annerledes når de oppdager en fryktsom mann blødende i veikanten, og de bestemmer seg for å hjelpe ham. Når de oppdager at mannen er Frank (Josh Brolin), en fange på rømmen, forstår de at det som kun skulle være en butikktur kan by på flere farer enn de setter pris på.

Rolleliste 
 Kate Winslet som Adele
 Josh Brolin som Frank
 Gattlin Griffith som Henry Wheeler (13 år)
 Tobey Maguire som eldre Henry Wheeler
 Clark Gregg
 James Van Der Beek
 Greg Nutcher som Officer Benson
 Maika Monroe som Mandy
 Brooke Smith
 Alexandra East
 Alexie Gilmore
 Brighid Fleming som Eleanor
 Lucas Hedges som Richard
 Elena Kampouris som Rachel McCann
 Dakota Shepard som kona til den eldre Henry
 Dylan Minnette som Henry Wheeler (16 år)

Eksterne lenker 
 
 

Filmer fra 2013
Dramafilmer fra USA
Engelskspråklige filmer
Torvild Sveen

Torvild Sveen (født 19. september 1975) er en norsk lokalpolitiker for Senterpartiet. Han er ordfører i Gjøvik kommune fra 2019. Sveen var varaordfører i perioden 2011–2015.

Frem til februar 2012 var Sveen kommunikasjonssjef i Senterpartiet. Han gikk da over i stilling som politisk rådgiver for fylkesrådet i Hedmark. I mai 2014 ble han kommunikasjonsrådgiver i Sykehuset Innlandet HF.

Sveen var etablerer og redaktør av lokalavisa Dølen på Vinstra, journalist i avisene Dagningen og Avisa Valdres. Han var journalist i NRK Hedmark og Oppland, før han ble kanalsjef i Oppland Arbeiderblad.

Etter kommunevalget i september 2015 så det ut til at Sveen skulle bli ordfører i Gjøvik, etter at Senterpartiet gikk inn i et samarbeid med Pensjonistpartiet, Fremskrittspartiet, Høyre, Venstre, Miljøpartiet De Grønne og Kristelig Folkeparti. Trygve Slagsvold Vedum kom til Gjøvik og gratulerte Sveen. Dagen etter samarbeidsavtalen var signert, trakk MdG seg fra samarbeidet og søkte samarbeid med Arbeiderpartiet, Sosialistisk Venstreparti og Rødt. Bjørn Iddberg fikk dermed fortsette som ordfører.

Etter kommunevalget i 2019 ble Torvild Sveen valgt til ordfører i Gjøvik kommune. Det skjedde etter at Senterpartiet, Høyre, Venstre, KrF og Frp inngikk et valgteknisk samarbeid, og sørget for at 97 år med Arbeiderparti-styre var over.

Sveen ble oppnevnt av Stortinget som medlem av Kringkastingsrådet i november 2015.

Referanser 

Lokalpolitikere i Gjøvik
Norske redaktører
Norske journalister
Lokalpolitikere fra Sp
Sp-ordførere i Innlandet
Aaron Samuel

Aaron Samuel Olanare (født 4. juli 1994) er en nigeriansk fotballspiller som spiller for den tyrkiske klubben Erzurumspor.

Han kom til Sarpsborg fra Vålerenga Fotball i 2013 der han hadde spilt ett år.

Referanser

Eksterne lenker 
 

Nigerianske fotballspillere
Fotballspillere for Vålerenga Fotball
Fotballspillere for Sarpsborg 08 FF
Utenlandske fotballspillere i Norge
Fødsler i 1994
Giancarlo González

Giancarlo González (født 8. februar 1988) er en costaricansk fotballspiller som spiller for den amerikanske klubben Los Angeles Galaxy.

González spilte har tidligere spilt for Alajuelense, Vålerenga og Columbus Crew.

Landslaget
Han ble tatt ut i s tropp til VM i fotball 2018 i Russland.

Referanser

Eksterne lenker 
 

Costaricanske fotballspillere
Spillere i Fotball-VM 2014
Spillere i Fotball-VM 2018
Fotballspillere for LD Alajuelense
Fotballspillere for Vålerenga Fotball
Fotballspillere for Columbus Crew
Fotballspillere for US Palermo
Fotballspillere for Bologna FC
Utenlandske fotballspillere i Norge
Personer fra provinsen San José
Fødsler i 1988
Nils Josten

Nils Josten (født 1670 på Bjørntvet i Eidanger, død 1729) var en norsk bergverksspekulant fra Telemark. Han tjente seg meget rik og var involvert i en rekke forretningsforetagender, men kom i store økonomiske problemer og døde i fengsel i 1729. Han var gift med Kirsten Borse, datter av Halvor Borse, og var dermed svoger til Joachim Borse og Herman LeopoIdus Løvenskiold fra 1739). Også svogeren Borse gikk fallitt.

Han var sønn av Henrik Josten, fogd i Bamble fra 1662 og avskjediget 1670. Han hadde en rekke barn; datteren Margarete (d. 1737) var gift med Niels Aall, stamfar til slekten Aall.

Litteratur
 Øystein Rian, Bratsberg på 1600-tallet, Universitetsforlaget, 1997

Norske forretningsfolk